CELEX: 62010CN0402
Language: et
Date: 2010-08-06 00:00:00
Title: Kohtuasi C-402/10: Eelotsusetaotlus, mille on esitanud Conseil d'État (Prantsusmaa) 6. augustil 2010 — Société Groupe Limagrain Holding versus FranceAgriMer

23.10.2010   
            
            
               ET
            
            
               Euroopa Liidu Teataja
            
            
               C 288/22
            
         
      Eelotsusetaotlus, mille on esitanud Conseil d'État (Prantsusmaa) 6. augustil 2010 — Société Groupe Limagrain Holding versus FranceAgriMer
      (Kohtuasi C-402/10)
      ()
      (2010/C 288/37)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d'État
      
         Põhikohtuasja pooled
      
      
         Kaebuse esitaja: Société Groupe Limagrain Holding
      
         Vastustaja: FranceAgriMer
      
         Eelotsuse küsimused
      
      
                  1.
               
               
                  Kas laopidajal ühenduse tollieeskirjade kohaselt lasuvaid kohustusi rikkudes tolliladustamisprotseduurile suunatud kauba kohta laoarvestuse pidamata jätmine on piisav põhjus selleks, et jätta oma tooted või kauba sellesse lattu paigutanud eksportija ilma eelfinantseerimisest, mis on ette nähtud komisjoni 27. novembri 1987. aasta määrusega (EMÜ) nr 3665/87 (1), mis käsitleb eksporditoetuste süsteemi, koostoimes nõukogu 4. märtsi 1980. aasta määrusega (EMÜ) nr 565/80 põllumajandustoodetele antavate eksporditoetuste ettemaksete kohta (2)?
               
            
                  2.
               
               
                  Kui vastus esimesele küsimusele on jaatav, siis millised järeldused tuleb sellest teha toetusesaaja poolt saadud summade kohta?
               
            Eelkõige:
      
                  a)
               
               
                  juhul kui on tõendatud, et kaup tegelikult eksporditi, siis kas selle ekspordiga seotud toetuste summat võib lugeda täielikult või osaliselt eksportija poolt saaduks; kas viimasel juhul tuleb kohaldada sellist toetusemäära, nagu on eelnevalt kinnitatud eksporditoetuste ettemakseid käsitlevate õigusnormide alusel, või tegeliku eksportimise kuupäeval kehtivat määra eelnevalt kinnitatud määra piires või mitte?
               
            
                  b)
               
               
                  kas saadud summa täieliku või osalise tagasimaksmise kohustuse korral tuleb tagasimaksmisele kuuluvale alusetult makstud summale komisjoni 27. novembri 1987. aasta määruse (EMÜ) nr 3665/87, mis käsitleb eksporditoetuste süsteemi, artikli 33 kohaselt lisada selles sättes ette nähtud trahv, kuigi vastutus laoarvestuse pidamise eest kuulub laopidajale, juhul kui tolliladu on, nagu käesolevas asjas, C-tüüpi eraladu, mida peab põllumajandustoodete eksportija ise?
               
            
         (1)  Komisjoni 27. novembri 1987. aasta määrus (EMÜ) nr 3665/87, millega sätestatakse põllumajandustoodete eksporditoetuste süsteemi ühised üksikasjalikud rakenduseeskirjad (EÜT L 351, lk 1).
      
         (2)  EÜT L 62, lk 5.